પાટણ તાલુકાના અનાવાડા ગામે રહેતા અને ખેતી કરી ગુજરાન ચલાવતા ઈસમનું આઠ માસ અગાઉ થયેલ ચૂંટણીની અદાવત રાખી ગામના જ સાત જેટલા ઈસમોએ અનાવાડા-વડલી રોડ ઉપર હુમલો કરી ગડદાપાટુનો માર મારી અર્ધબેભાન અવસ્થામાં છોડી ભાગી ગયા બાદ સારવાર અર્થે હોસ્પિટલ પહોંચતા ઘાયલ યુવાનનું મોત થતા પોલીસે અનાવાડા ગામના સાત ઈસમો વિરૂધ્ધ ખૂનનો ગુનો નોંધી સાતેય ઈસમોને પકડી પાડવા ચાર ટીમો બનાવી મોબાઈલ લોકેશન સહિત તેમના સગા-વ્હાલાની પૂછપરછ કરી આરોપીઓને પકડી પાડવા તજવીજ હાથ ધરી છે.